

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_,\_\_\_. punkts)

Talsos

\_\_.04.2025. Nr. \_\_\_\_\_

**Par aizņēmuma ņemšanu ERAF projekta Nr. 5.1.1.3/1/23/A/030 “Vilkmuižas ezera apkārtnes labiekārtošana” īstenošanai**

Ar Talsu novada pašvaldības domes 2025. gada 27. marta lēmumu Nr. 57 “Par aizņēmuma ņemšanu investīciju projekta “Vilkmuižas ezera apkārtnes labiekārtošana” 2. kārtas būvdarbiem un būvuzraudzībai” (turpmāk – Domes lēmums Nr. 57) nolemts: ņemt aizņēmumu Valsts kasē priekšfinansēšanai un līdzfinansēšanai 396 238,00 EUR (trīs simti deviņdesmit seši tūkstoši divi simti trīsdesmit astoņi *euro,* 00 centi) apmērā, aizņēmuma mērķis – investīciju projekta “Vilkmuižas ezera apkārtnes labiekārtošana” papildus izmaksas, kas paredzētas Vilkmuižas ezera apkārtnes labiekārtošanai 2. kārtai, īstenošana no 2025. līdz 2026. gadam, aizņēmuma izņemšanas periods – 2025. gads, aizņēmuma atmaksas termiņš – 15 gadi, gada aizdevuma procentu likmi nosakot noslēdzot vienošanos ar Valsts kasi un garantēt iepriekš minētā aizņēmuma atmaksu no Talsu novada pašvaldības budžeta.

Talsu novada pašvaldībā (turpmāk – Pašvaldība) 2025. gada 8. aprīlī saņemta aizņēmumu un galvojumu kontroles un pārraudzības padomes vēstule ar lūgumu precizēt aizņēmuma pieprasījumu un Domes lēmumu Nr. 57, atkārtoti iesniedzot ar veiktajiem precizējumiem.

Starp Pašvaldību un Centrālo finanšu un līguma aģentūru (turpmāk – CFLA) 2024. gadā 10. septembrī noslēgta “Vienošanās par Eiropas savienības fonda projekta Nr. 5.1.1.3/1/23/A/030 (turpmāk – Projekts) īstenošanu” (turpmāk – Vienošanās).

Projekta mērķis ir izveidot sabiedrībai drošu, mūsdienu prasībām atbilstošu, publiski brīvi pieejamu Talsu pilsētas funkcionālajā teritorijā labiekārtotu teritoriju pie Vilkmuižas ezera. Projekta īstenošanas termiņš – 2026. gada 30. aprīlis.

Projektā apstiprinātās kopējās attiecināmās izmaksas ir 1 021 755,80 EUR (viens miljons divdesmit viens tūkstotis septiņi simti piecdesmit pieci *euro,* 80 centi), no kurām Eiropas Reģionālās attīstības finansējums (turpmāk – ERAF) ir 800 000,00 EUR (astoņi simti tūkstoši *euro,* 00 centi) (turpmāk – Atbalsta summa) un Pašvaldības līdzfinansējums 221 755,80 EUR (divi simti divdesmit viens tūkstotis septiņi simti piecdesmit pieci *euro,* 80 centi). Saskaņā ar Vienošanās 5. punktu, Pašvaldība var pieprasīt avansu 50 % (piecdesmit) apmērā tas ir līdz 400 000,00 EUR (četri simti tūkstoši *euro,* 00 centi).

Pašvaldība 2024. gadā ar Valsts kasi noslēdza aizdevuma līgumu A2/1/24/289 par kopējo summu 475 714,00 EUR (četri simti septiņdesmit pieci tūkstoši septiņi simti četrpadsmit *euro*, 00 centi), tajā skaitā 2024. gadā 50 000,00 EUR (piecdesmit tūkstoši *euro*, 00 centi), 2025. gadā 425 714,00 EUR (četri simti divdesmit pieci tūkstoši septiņi simti četrpadsmit *euro*, 00 centi).

Lai nodrošinātu projekta pabeigšanu, tika izsludināti iepirkumi: 2024. gada 20. decembrī atklāts konkurss “Būvuzraudzība Vilkmuižas ezera apkārtnes labiekārtošanas 2. kārtas būvdarbiem” un 2025. gada 11. februārī atklāts konkurss “Vilkmuižas ezera apkārtnes labiekārtošanas 2. kārta”.

Pašvaldības Iepirkuma komisija 2025. gada 23. janvārī nolēma piešķirt līguma slēgšanas tiesības pretendentam SIA “Somniar” par kopējo līgumcenu 7 502,00 EUR (septiņi tūkstoši pieci simti divi *euro,* 00 centi) ieskaitot PVN. Līguma izpildes termiņš – 12 (divpadsmit) mēneši no līguma spēkā stāšanās dienas, bet ne ilgāk kā līdz 2026. gada februārim.

Pašvaldības Iepirkuma komisija 2025. gada 5. martā nolēma piešķirt līguma slēgšanas tiesības pretendentam SIA “AIDACO CONSTRUCTION” par kopējo līgumcenu 482 669,00 EUR (četri simti astoņdesmit divi tūkstoši seši simti sešdesmit deviņi *euro,* 00 centi) ieskaitot PVN. Līguma izpildes termiņš – 12 (divpadsmit) mēneši no līguma spēkā stāšanās dienas.

Kopējās izmaksas, kas nepieciešamas, lai īstenotu Vilkmuižas ezera apkārtnes labiekārtošanas 2. kārtas darbus, ieskaitot PVN, ir 490 171,00 EUR (četri simti deviņdesmit tūkstoši viens simts septiņdesmit viens *euro,* 00 centi).

2025. gada 4. aprīlī CFLA tika iesniegti līguma grozījumi par projekta “Vilkmuižas ezera apkārtnes labiekārtošana” kopējo izmaksu palielināšanu no 1 021 755,80 EUR (viens miljons divdesmit viens tūkstotis septiņi simti piecdesmit pieci *euro*, 80 centi) uz 1 271 952,00 EUR (viens miljons divi simti septiņdesmit viens tūkstotis deviņi simti piecdesmit divi *euro*, 00 centi). Pēc precizējumu iesniegšanas, ERAF finansējums paliek nemainīgs un ir 800 000,00 EUR (astoņi simti tūkstoši *euro*, 00 centi), bet pašvaldības līdzfinansējums palielinās un tas ir 471 952,00 EUR (četri simti septiņdesmit viens tūkstotis deviņi simti piecdesmit divi *euro*, 00 centi).

Vilkmuižas ezera apkārtnes labiekārtošanas 2. kārtas izmaksu segšanai ir pieejams ERAF avanss 93 950,13 EUR (deviņdesmit trīs tūkstoši deviņi simti piecdesmit *euro*, 13 centi) apmērā.

Lai nodrošinātu Projekta īstenošanu līdz 2026. gadam, iekļaujot Projekta attiecināmajās izmaksās arī Vilkmuižas ezera apkārtnes labiekārtošanas 2. kārtā nepieciešamās izmaksas, ir nepieciešams ņemt aizņēmumu Valsts kasē 275 156,45 EUR (divi simti septiņdesmit pieci tūkstoši viens simts piecdesmit seši *euro,* 45 centi) apmērā.

Saskaņā ar likuma “Par valsts budžetu 2025. gadam un budžeta ietvaru 2025., 2026. un 2027. gadam” 38. panta pirmās daļas 1. punktu, pašvaldība var pretendēt uz aizņēmumu Eiropas Savienības fondu un pārējās ārvalstu finanšu palīdzības līdzfinansēto projektu īstenošanai, tajā skaitā kapitālsabiedrību pamatkapitāla palielināšanai ar mērķi nodrošināt Pašvaldības līdzfinansējumu Eiropas Savienības fondu un pārējās ārvalstu finanšu palīdzības līdzfinansēto projektu īstenošanai, ar aizņēmuma apmēru, kas nepārsniedz Projekta attiecināmo izmaksu kopsummu.

Saskaņā ar Pašvaldības Attīstības programmas 2022. – 2028. gadam Ilgtermiņa mērķa SM2 “Ilgtspējīga un daudzveidīga vide un mobilitāte” vidēja termiņa prioritātes VTP3 “Mājoklis, vide un mobilitāte” rīcības virziena RV12 “Vide un dabas resursi” uzdevumu U30 “Attīstīt publisko ūdeņu izmantošanu un apsaimniekošanu” un pamatojoties uz Pašvaldību likuma 4. panta pirmās daļas 2. punktu un 10.panta pirmās daļas 21.punktu, likuma “Par pašvaldību budžetiem” 22. panta pirmo daļu, likuma “Par valsts budžetu 2025. gadam un budžeta ietvaru 2025., 2026. un 2027. gadam” 38. panta pirmās daļas 1. punktu, Ministru kabineta 2019. gada 10. decembra noteikumu Nr. 590 “Noteikumi par pašvaldību aizņēmumiem un galvojumiem” 5.2. apakšpunktu, Finanšu komitejas 2025. gada 16. aprīļa atzinumu,

**Talsu novada pašvaldības dome nolemj:**

1. Ņemt aizņēmumu Valsts kasē priekšfinansēšanai un līdzfinansēšanai 275 156,45 EUR (divi simti septiņdesmit pieci tūkstoši viens simts piecdesmit seši *euro,* 45 centi) apmērā, aizņēmuma mērķis – ERAF projekta Nr. 5.1.1.3/1/23/A/030 “Vilkmuižas ezera apkārtnes labiekārtošana” papildus izmaksas, kas paredzētas Vilkmuižas ezera apkārtnes labiekārtošanai 2. kārtai, īstenošana no 2025. līdz 2026. gadam, aizņēmuma izņemšanas periods – 2025. gads, aizņēmuma atmaksas termiņš – 15 gadi, gada aizdevuma procentu likmi nosakot noslēdzot vienošanos ar Valsts kasi.
2. Garantēt lēmuma 1. punktā minētā aizņēmuma atmaksu no Talsu novada pašvaldības budžeta.
3. Atcelt Talsu novada pašvaldības domes 2025. gada 27. marta lēmumu Nr. 57 “Par aizņēmuma ņemšanu investīciju projekta “Vilkmuižas ezera apkārtnes labiekārtošana” 2. kārtas būvdarbiem un būvuzraudzībai”.

Domes priekšsēdētāja vietniece tautsaimniecības jautājumos S. Pētersone

Lībeka 20289899

[ina.libeka@talsi.lv](mailto:ina.libeka@talsi.lv)

Lēmumu nosūtīt:

1. Finanšu un grāmatvedības departamentam;
2. Attīstības plānošanas, projektu vadības un tūrisma departamentam;
3. Talsu pilsētas pārvaldei.